****

**Årsberetning FFN**

**for 2024.**

Året 2024 er gjennomført med stor aktivitet som beskrevet under i denne årsberetning.

Styret i FFN takker for tilliten vi fikk ved forrige Årsmøte på Hamresanden Camping den 11. mai 2023.

**FFNs styre har i perioden bestått av:**

Leder: Dag Rune Løvberg

Nestleder: Egil Hanseseter

Sekretær/kasserer: Trond Ivar Moen

Styremedlem: Terje Nordbø

Styremedlem: Tonje Bakke

1. varamedlem: Per Grahn
2. varamedlem: Martine Lundberg

Valgkomite: Geir Holden, Glen Bjerke og Gjert Sundtveten. Tom Erik Trangsrud som varamedlem.

Revisor: Are Gunnar Tollhaugen med Kenneth som varamedlem.

Redaktører har vært Marianne Grahn og Tom Erik Skjærstein

Webmaster har vært Marianne Grahn.

Salg av profileringsutstyr: David Herberg.

Avlsrådet har bestått av leder Stian Midtsveen, Daniel Nysveen Storengen og Vidar Gustavsen. Morten Midtsundstad varamedlem.

**Medlemsstatus.**

FFN hadde pr. 31.12.2023 totalt 4o6 medlemmer. En netto nedgang på 39 medlemmer fra 2023. Av disse er 395 registrert som medlem av en Harehundklubb, 11 er registrert som ikke medlem av en Harehundklubb og 1er Æresmedlem.

Det er enda ikke avklaret av NHKF hvordan vi skal forholde oss til de medlemmer som ikke er medlem av en Harehundklubb.

**Styrets arbeid.**

Det er avholdt 10 styremøter i perioden, i tillegg til mail og telefonkontakt. Styremøtene har med hensyn til avstanden mellom styrets medlemmer blitt avhold som elektroniske møter.

Noen av sakene vi har styrebehandlet har vært:

* Økonomi
* Treff og årsmøte i 2024
* Finskstøverpokalen.
* Norkilpa
* Igangsatt helseundersøkelse for finsk støver sammen med Veterinærhøyskolen (NMBU)
* De Nordiske Jakt- og Fiskedager
* Et nært og god kontakt med Avlsrådet
* Medlemsutviklingen i foreningen, spesielt forhold ved at NKK ikke godtar medlemmer i FFN uten at de er medlem i en Harehundklubb
* Gode møteplasser hvor vi kan reklamere for vår aktivitet.
* Stoff til Harehunden.
* Deltagelse på RS og ledermøte i NHKF

Det er i perioden utgitt 2 nummer av medlemsbladet Finskstøver`n. En fantastisk jobb og takk til Marianne og Tom Erik.

**Årsmøte/treff og utstilling.**

Årsmøte/treff og utstilling ble avholdt 10. til 12. mai på Hamresanden Camping med utstilling sammen med Aust-Agder Harehundklubb.

Samlingen etter årsmøte var satt opp med gjennomgang av den gjennomførte helseundersøkelse og drøftelse av div saker som treffer vårt miljø.

KR Lady til Kai Arne Rødland ble kåret til BIR, og dermed vinner av FFNs premiefat, og BIM ble GO-Mjølnir, eier Geir Ekhom for dommer Sophie Aspholm, Finland.

**Norkilpa 16. og 17. november 2024**

Norkilpa 2024 ble arrangert i Selbu med Trøndelag Harehundklubb som teknisk arrangør. Arrangementet ble gjennomført på en utmerket måte hvor alle påmeldte fikk prøvd seg på å nå det mål å bli blant de 4 beste som går videre til årets Nordiske Mesterskap. Denne prøve skal avholdes i Telemark med Telemark Harehundklubb som teknisk arrangør.

Følgende skal representere FFN på dette mesterskap:

1. B Ø Mali, Frank Ove Lia
2. 2 Bukfylla’s AJ Lyxa, Vidar Hagen
3. 3 Ilma, Olav Edvardsen
4. 4 Era, Klaus Martin Ramberg

**Årets NM.**

I år var det Vestfold HHK som var arrangør av NM støver. De hadde satt seg som mål og lage et NM som skulle nå både gamle og nye harehundfolk på en mye bedre og bredere måte enn tidligere.

De hadde fått med hovedsponsor Tracker til å lage en Tracker-gruppe som alle over det ganske land kunne følge i tillegg til en meget fin dreiebok. Jegerpoden dekte også arrangementet med direkte sending begge prøvedager. Det var enormt mange som fulgte Jegerpoden og Tracker (ca 30 000) så her kan vi i støvermiljøet ha en mulighet til å rekruttere nye støverjegere, noe vi sårt trenger. Det var også laget en egen promoteringsfilm for Finskstøveren som ble vist under NM-sendingene.

Av resultatene kan en lese følgende:

1. B Ø Mali til Frank Ove Lia med 397 konkurranse poeng og dermed NM vinner for andre året på rad!
2. Dunker, Milla til Eskil Johannes Havdal med 389 konkurransepoeng.
3. Zenta til Arton Pestisha med 389 konkurranse poeng,

**Årets Vallhallprøve.**

FFN gratulerer følgende med meget bra resultater på årets Vallhallprøve.

Nr. 1 Nykleskogens Boris og eier Martin G. Vold

Nr. 2 Vico og eier Trond Sværen

Nr. 3 Bukfylla's AJ Lyxa og eier Vidar Hagen

**Avlsrådet.**

FFN og Avlsrådet har gjennom dette år utviklet et med godt samarbeid til det beste for rasen. Det igangsatte helseanalyse prosjektet var et samarbeid mellom Avlsrådet og styre. Dette samarbeid legges det nå opp til å bli enda tettere. Sammen kan en utvikle rasen.

**Representasjon.**

Styre har vært representert på NHKF sitt ledermøte og RS-møte. Styret har likeledes innstilt kandidater til Avlsrådet.

**Annen utmerkelser.**

Det ble for sesongen 2022/2023 utdelt følgende utmerkelser:

Årets hund under 36 mnd: B Ø Mali til Frank Ove Lia

Årets hund over 36 mnd: TS Rocky til Helge Bjørgan

I tillegg til dette ble det utdelt diplomer til Månedens hund, Avlsdiplom for tisper, Avlsdiplom for hannhunder, Oppdretterdiplom og diverse utstillings- og jaktchampionat.

Det ble ikke utdelt noen napp i hverken Revepokalen eller den Svenske Vandrepris.

Styret i FFN gratulerer alle med flotte resultater

**Registreringstall og nye titler.**

Registreringstallet for norskregistrerte Finskstøvere økte fra 120 i 2023 til 152 i 2024. I tillegg kommer 18 registrerte importer, da blir totalantallet 170 nye Finske støvere i 2024.

Også i 2024 har Finskstøvere forsynt seg bra av ulike Championat titler. Antall nye Norske Jaktchampioner i 2024 ble 26, i tillegg fikk vi 1 ny Nordisk Jaktchampion og 1 nye Revechampioner. 20 Finskstøvere ble Norsk Utstillingschampion i 202 og 1 Nordisk Utstillings Champion.

Kontakten med Svenska Finskstövarföreningen (SFF) og Finska Stövarklubben (SAJ/FSK) opprettholdes. Det utveksles fremdeles medlemsblader på tvers av landene.

Avslutningsvis ønsker styret i FFN å takke for året som har gått. Vi ønsker alle Finskstøvereiere lykke til videre med sine hunder, enten det er på jakt, utstilling eller jaktprøver.

**Styret FFN**

Dag Rune Løvberg Egil Hanseseter Trond Ivar Moen

Terje Nordbø Tonje Bakke Per Gran